Criză la Spitalul Sfântul Pantelimon: Secția ATI riscă blocajul din lipsă de medici
Unul dintre cele mai mari spitale de urgență din Capitală, Spitalul Sfântul Pantelimon, se confruntă cu o criză acută de medici în secția de Terapie Intensivă, punând în pericol asigurarea gărzilor din luna martie. Într-un document oficial trimis către Ministerul Sănătății, conducerea spitalului avertizează că pacienții în stare critică ar putea să nu mai fie primiți, iar cei deja internați ar putea rămâne fără îngrijire adecvată.